PolyAgent/wiki_georgian_en_parallel_20231101 huggingface dataset:
შტრეკი

შტრეკი (სიტყვასიტყვით – მანძილი) — ჰორიზონტალური გვირაბი, რომელსაც არ აქვს უშუალო გამოსასვლელი მიწის ზედაპირზე, გაჰყავთ ჩვეულებრივ, სასარგებლო წიაღისეულის განვრცობით ან გვერდით ქანებში. გვერდით ქანებში გაყვანილ გვირაბს საველე შტრეკს უწოდებენ, რომელიც გაყვანილია ფუჭ ქანში ფენის მიმართების (გავრცელების) ხაზის თანხვდენილად.
დანიშნულების მიხედვით შტრეკი არის ძირითადი, პანელის, სასართულე, სატრანსპორტო (საზიდი), სავენტილაციო და სხვა.
იხილეთ აგრეთვე
ორტი
კვერშლაგი
შტოლნი
შურფი
ლიტერატურა
სამთო სამუშაოები
ძველი სახლი

ძველი სახლი — პირველი კერძო თეტრი საქართველოს თეატრის უახლეს ისტორიაში. დააარსა რეჟისორმა და დრამატორგმა ა. მრევლიშვილმა თავის საკუთარ სახლში რ-იც ძველითბილისის ისტორიულად მნიშვნელოვან, ულამაზეს აგილას -მეტეხის კლეზე ძველი სახლი გაიხსნა 1994წელს 14 იანვარს აღინიშნებოდა ტრადიციულად ქართულის თეატრის დღე . თეატრი მოქმებს ანტრეპიზის პრინციპით აქვს ორი არბაზი კამერული იტევს 60 მაყურებელს და ღია ამფითეატრი 100-120 ადგილით . თეტრი ეწევა აგრეთვე საგამანათლებელი თეატრი მოღვაწეობას რეგულარუთ იმართება თეატრის გაკვეთილები მოსწავლე ახალგაზრდებისთვის აქტიურად თანამშრომლობდა სახელმწიფო საქალაქო თეატრებთან. თეატრის რეპერტუალში სპექტაკლები ფ. მარსოს „კვერცხი“ ა. მრევლიშვილი „მარტორქები ორკესტრში“ მ. მრევლიშვილის „ბედი მგოსნისა“ მ. ბულგაკოვის „მორფუმი“ შენობაში ამჟამად თეატრებს რეგურალურადს მართავს საქალაქო მეტეხის თეატრი.
ლიტერატურა
ენციკლოპედია თბილისი, თბ., 2002, გვ 958
გოლფსტრიმი

გოლფსტრიმი — თბილ დინებათა მძლავრი სისტემა ატლანტის ოკეანის ჩრდილოეთ ნაწილში. ვრცელდება 10 ათ. კმ-ზე, ფლორიდის ნახევარკუნძულის სანაპიროებიდან შპიცბერგენისა და ახალი მიწის კუნძულებამდე.
საკუთრივ გოლფსტრიმი იწყება ფლორიდის სრუტის სამხრეთ ნაწილში და ვრცელდება ნიუფაუნდლენდის დიდ მარჩხობამდე. მისი წარმოშობის მიზეზია პასატური ქარების მიერ იუკატანის სრუტის გავლით მექსიკის ყურეში წყლის დიდი რაოდენობით მოდენა და ამის შედეგად მექსიკის ყურისა და მასთან მიმდებარე ატლანტის ოკეანის წყლების დონეთა შორის წარმოქმნილი მნიშვნელოვანი სხვაობა.
ოკეანეში გასვლისას დინების სიმძლავრე 25 მლნ. მ³/წმ შეადგენს (2160 კმ³ დღე-ღამეში), რაც 20-ჯერ აღემატება მსოფლიოს ყველა მდინარის ჯამურ ხარჯს. ოკეანეში გოლფსტრიმი უერთდება ანტილის დინებას და ჩ.გ. 38°-ზე მისი სიმძლავრე 82 მლნ. მ³/წმ აღწევს.
გოლფსტრიმის ერთ-ერთი თავისებურება ისაა, რომ ჩრდილოეთ ნახევარსფეროში მოძრაობის ზოგადი კანონზომიერების საწინააღმდეგოდ, ეს დინება დედამიწის ბრუნვის ზეგავლენით მარჯვნივ კი არა, მარცხნივ გადაიხრება. ეს გამოწვეულია ატლანტის ოკეანის სუბტროპიკული ნაწილის ანტიციკლონურ არეში ოკეანის მაღალი დონითა და ანტილის დინების მიერ მექსიკის ყურიდან გამომავალი წყლის სამხრეთიდან შეგუბებით.
ოკეანეში გოლფსტრიმი მიედინება ჩრდილოეთისაკენ 6 კმ/სთ სიჩქარით (ზოგჯერ 10 კმ/სთ), ჰატერასის კონცხთან იგი გადაიხრება ჩრდილო-აღმოსავლეთით ნიუფაუნდლენდის მარჩხობისაკენ. აქ მისი სიჩქარე 3-4 კმ/სთ-მდე კლებულობს. დინების სიგანე სამხრეთით 75 კმ-ია, ჰატერასის კონცხთან 110-120 კმ, ნაკადის სიღრმე — 700-800 მ.
გოლფსტრიმს მიაქვს დიდი რაოდენობით სითბო და მარილები. წყლის ტემპერატურა ზედაპირზე 25 °C-26 °C , მარილიანობა 36,2‰-36,4‰; მაქსიმალური მარილიანობა (36,5‰) აღინიშნება 200 მ სიღრმეზე. წყლის ტემპერატურის ცვალებადობა მჭიდროდაა დაკავშირებული თბილი ტროპიკული წყლის მომდენი პასატების ქროლვის სიძლიერესთან.
ნიუფაუნდლენდის მარჩხობის სამხრეთ კიდესთან გოლფსტრიმს ჩრდილოეთიდან უახლოვდება ლაბრადორის ცივი დინება, რომლის წყლებთან აღრევის დროს ზედაპირული წყალი იძირება. ნიუფაუნდლენდის მარჩხობს რომ ჩაუვლის, დაახლ. დ. გ. 40°-თან საკუთრივ გოლფსტრიმი გადადის ჩრდილოატლანტიკურ დინებაში, რომელიც დასავლეთ და სამხრეთ-დასავლეთ ქარების გავლენით ჰკვეთს ოკეანეს დასავლეთიდან აღმოსავლეთისაკენ და ევროპის სანაპიროებთან ჩრდილო-აღმოსავლეთისაკენ მიედინება.
გოლფსტრიმის თბილ დინებათა სისტემა დიდ გავლენას ახდენს არა მარტო ზღვებისა და საკუთრივ ჩრდილოეთ ყინულოვანი ოკეანის ჰიდროლოგიურ და ბიოლოგიურ თვისებებზე, არამედ ატლანტისოკეანისპირა ევროპული ქვეყნების კლიმატზეც.
გოლფსტრიმის თბილი წყლები ათბობს ჰაერის მასებს, რომლებიც დასავლეთის ქარებს გადააქვს ევროპის სანაპიროებისაკენ და იწვევს ტემპერატურის გადახრას საშუალო განედური სიდიდეებიდან. იანვარში ნორვეგიის სანაპიროებთან ეს გადახრა 15-20° შეადგენს, მურმანსკთან 11° და მეტს.
რესურსები ინტერნეტში
გოლფსტრიმი — ბრიტანიკა
გოლფსტრიმი
გოლფსტრიმი
ლიტერატურა
Шулейкин В. В., Физика моря, 3 изд., М., 1953.
ზღვის დინებები
ატლანტის ოკეანე
ლონდონის პროტოკოლი (1830)

ლონდონის პროტოკოლი (1830)
ლონდონის პროტოკოლი — პროტოკოლი, რომელსაც ევროპის დიდმა სახელმწიფოებმა (რუსეთის იმპერია, დიდი ბრიტანეთი, საფრანგეთი) ხელი მოაწერეს 1830 წლის 3 თებერვალს. პროტოკოლის ძალით მათ აღიარეს საბერძნეთის დამოუკიდებლობა ოსმალეთის იმპერიისაგან, მას შემდეგ რაც 1829 წელს ოსმალეთისა და რუსეთის იმპერიებს შორის დაიდო ადრიანოპოლის სამშვიდობო ხელშეკრულება.
დიდი ბრიტანეთის პოლიტიკური წრეები შიშობდნენ მართლმადიდებლური საბერძნეთისა და ასევე მართლმადიდებლური რუსეთის იმპერიის დაახლოების გამო, რადგან ეს აზარალებდა დიდი ბრიტანეთის იმპერიის ინტერესებს სრუტების კონტროლის საქმეში. ამის გამო ბრიტანელმა დიპლომატებმა საბერძნეთის საზღვრები მინიმუმამდე დაიყვანეს. ქვეყნის ჩრდილოეთი საზღვარი გაატარეს ქალაქების ვოლოსი-არტის ხაზზე. ეგეოსის უდიდესი კუნძულები, მათ შორის ისეთებიც, რომლებიც დასახლებული იყო ეთნიკური ბერძნებით (კრეტა, ლესბოსი, როდოსი და სხვ.), გარდა კუნძულ ევბეისა, დარჩა ოსმალეთის იმპერიის შემადგენლობაში.
დამოუკიდებელი საბერძნეთის სამეფოს შემადგენლობაში ცხოვრობდა დაახლ. 800 000 ადამიანი, რომელთაგანაც მეოთხედზე მეტს შეადგენდნენ ალბანელი-არნაუტები და ბოშები. 3 მლნ. ეთნიკური ბერძენი დარჩა საზღვრებს მიღმა, რაც გახდა მრავალი ათწლეულის განმავლობაში ბალკანეთში არასტაბილურობის მიზეზი. დიდი ბრიტანეთის დაჟინებული მოთხოვნის გამო საბერძნეთი კონსტიტუციურ მონარქიად გამოცხადდა. გერმანელი სამეფო ოჯახის წარმომადგენლის მონარქად არჩევა ასევე ითვალისწინებდა საბერძნეთის პოლიტიკურ დაშორებას რუსეთისგან.
საბერძნეთის სუვერენიტეტის გამოცხადებას მოჰყვა „დამოუკიდებლობის აღლუმი“ ბალკანეთში.
რესურსები ინტერნეტში
The London Protocol of 3 February 1830
სქოლიო
სამშვიდობო ხელშეკრულებები
XIX საუკუნის სამშვიდობო ხელშეკრულებები
იტიჰარა

იტიჰარა (იაპ. 市原市) — ქალაქი იაპონიაში, კუნძულ ჰონსიუზე, ტოკიოს ყურის სანაპიროზე, ტიბის პრეფექტურაში. 280.327 მცხოვრები (2006). ელექტროტექნიკური, ნავთობქიმიური, მინის მრეწველობის საწარმოებია.
ლიტერატურა
ქსე, ტ. 5, გვ. 267, თბ., 1980
იაპონიის ქალაქები
კიმპულ-დრეპტი

კიმპულ-დრეპტი — სოფელი მოლდოვაში, ლეოვის რაიონში. მდებარეობს ზღვის დონიდან 72 მეტრზე. 2004 წლის მონაცემებით, მოსახლეობა 410 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ლეოვის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ლეოვის რაიონის სოფლები
ალაგონი

ალაგონი — მდინარე ესპანეთში, მდინარე ტახოს მარჯვენა შენაკადი. სიგრძე 205 კილომეტრი. იგი სათავეს ზღვის დონიდან 1060 მეტრის სიმაღლეზე იღებს სამხრეთ სალამანკაში. ალაგონი მიედინება სამხრეთ-დასავლეთით, გაივლის რამდენიმე ქალაქს და საბოლოოდ ტახოს უერთდება ალკანტარასთან.
რესურსები ინტერნეტში
Rivers of Spain
ესპანეთის მდინარეები
მასაგეტები

მასაგეტები — ძვ. ბერძენ ავტორთა მიხედვით მოსახლეობა იმიერკასპიისა და არალისპირეთს შორის. მასაგეტების ეთნიკური კუთვნილების შესახებ მეცნიერებაში ერთიანი აზრი არ არსებობობს. ჰეროდოტეს ცნობით, მასაგეტები მომთაბარენი იყვნენ, იბრძოდნენ ქვეითად და ცხენებით, თაყვანს სცემდნენ მზეს, აღჭურვილი იყვნენ სპილენძისა და ოქოროს იარაღით. მათთან ბრძოლაში დაიღუპა აქამენიდთა სახელმწიფოს დამაარსებელი კიროსი, რომელიც დაამარცხა მასაგეტების „დედოფალმა“ ტომირისმა. სტრაბონი მასაგეტებს აკუთვნებს არალისპირეთის ბინადარ მცხოვრებთ, რომლებიც პრიმიტიულ ბინადარ ცხოვრებას ეწეოდნენ, აგრეთვე ზოგიერთ მიწათმოქმედ ტომს.
ლიტერატურა
რესურსები ინტერნეტში
Herodotus Histories
Ammianus Marcellinus
აზიის ხალხები
Old Orhei

Old Orhei is a Moldovan historical and archaeological complex located in Trebujeni, which is approximately north-east of Chișinău on the Răut River in the Republic of Moldova.
History
The ancient city of Orheiul Vechi is a natural and historical complex located on a narrow bend of the Răut River. The natural landscape of limestone rock, eroded by the river, is combined with archaeological vestiges of the ancient Trypillian civilization. As a result of archaeological excavations, cultural layers were discovered from different epochs, such as the Paleolithic, Eneolithic, and Iron Age.
Old Orhei contains traces of different civilizations, including the remnants of earthen and wooden fortresses of Geto–Dacian fortress (6th–1st centuries B.C.), the Golden Horde fort Shehr al-Jedid (or Yangi-Shehr) (14th century), a Moldavian fort dating from the 14th-16th centuries, an Orthodox monastery (14th century), and the Moldavian town of Orhei from the 14th–16th centuries.
The Orthodox monastery is still inhabited by a handful of Orthodox monks who maintain the church at the top of the hill. The caves are still functional as chapels. The caves contain an array of historical artifacts and Old Church Slavonic inscriptions dating from the 1690s, which testify that the Hajduk took shelter in the caves, hiding from the Ottoman Empire.
See also
Orhei Fort
Orhei National Park
Gallery
External links
Virtual tour
Tourist guide "Old Orhei"
Former populated places in Eastern Europe
Tourist attractions in Moldova
Archaeology of Moldova
Ancient history of Romania
Former populated places in Moldova
Dacian towns
ჯამბულის ქუჩა

ჯამბულის ქუჩა — ქუჩა თბილისში, მთაწმინდის რაიონში (გარეთუბანი). რევაზ თაბუკაშვილის ქუჩიდან მარი ბროსეს ქუჩამდე. წარმოიქმნა XIX საუკუნის I ნახევარში. თბილისის 1876 წლის გეგმაზე დატანილია როგორც წყალსაზიდი ქუჩა. 1965 წელს ჯამბულის სახელი დაერქვა. აქვს I შესახვევი.
ლიტერატურა
მთაწმინდის რაიონის ქუჩები
ფორმალური მეცნიერებები

ფორმალური მეცნიერებები
ფორმალური ეწოდება მეცნიერებას, რომელიც შეისწავლის აბსტრაქტულ თემებს, რომელთაც ერთი შეხედვით პრაქტიკული გამოყენება არ გააჩნიათ. გამოყენებითი მეცნიერებების საპირისპიროდ, მათ წმინდა მეცნიერებებსაც უწოდებენ. ჭეშმარიტების დადგენისათვის მათი კვლევის მეთოდი არის დედუქცია.
ფორმალური მეცნიერებები და მათი კვლევის მთავარი საგანი:
ასტროლოგია – სწავლება ციურ სხეულთა ციკლების და მათი ზეგავლენის შესახებ;
ფილოსოფია – ბუნების და საზოგადოების განვითარების კანონები;
მათემატიკა – რაოდენობა, ფორმები, ურთიერთკავშირები;
ლოგიკა – აზროვნების ფორმები და კანონები;
მეცნიერება
Crassispira pluto

Crassispira pluto is a species of sea snail, a marine gastropod mollusk in the family Pseudomelatomidae.
Description
The length of the shell varies between 14 mm and 20 mm.
Distribution
This marine species occurs in the Sea of Cortez, Western Mexico down to Panama.
References
H. A. Pilsbry and H. N. Lowe, West Mexican and Central American Mollusks Collected by H. N. Lowe, 1929-31; Proceedings of the Academy of Natural Sciences of Philadelphia Vol. 84 (1932), pp. 33-144
External links
pluto
Gastropods described in 1932
ბრატია-დასკალოვის თემი

ბრატია-დასკალოვის თემი — თემი ცენტრალურ ბულგარეთში. შედის სტარა-ზაგორის ოლქში. თემის მოსახლეობაა 8 735 ადამიანი, ხოლო ფართობი შეადგენს 482.04 კმ²-ს. მოიცავს 23 დასახლებულ პუნქტს. ადმინისტრაციული ცენტრია სოფელი ბრატია-დასკალოვი.
იხილეთ აგრეთვე
სტარა-ზაგორის ოლქი
ბულგარეთის ადმინისტრაციული დაყოფა
რესურსები ინტერნეტში
ოფიციალური საიტი
Избори 2007
სტარა-ზაგორის ოლქის თემები
ბულგარეთის თემები
მიხეილ მახარაძე

მიხეილ მახარაძე (დ. 13 ნოემბერი, 1946, სოფ. ფაჩხა, ახლანდ. ხულოს მუნიციპალიტეტი — გ. 4 ოქტომბერი, 2023) — ქართველი თანამდებობის პირი, მეცნიერი, პედაგოგი, პოლიტიკოსი, პუბლიცისტი, ფილოსოფოსი. ფილოსოფიის მეცნიერებათა დოქტორი (1989), პროფესორი (2002).
1970 წელს დაამთავრა თბილისის სახელმწიფო უნივერსიტეტის ფილოსოფიისა და ფსიქოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „საქართველოს მოქალაქეთა კავშირი“. 2004–2012 წლებში — აჭარის ავტონომიური რესპუბლიკის უმაღლესი საბჭოს თავმჯდომარე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — „მეტი სარგებელი ხალხს“.
ჯილდოები
2004: ღირსების ორდენი
2004: საქართველოს სახელმწიფო პრემია
2005: შალვა ნუცუბიძის სახელობის პრემია
2007: ვახტანგ გორგასლის I ხარისხის ორდენი
2011: საქართველოს ეროვნული პრემია
2012: ბრწყინვალების საპრეზიდენტო ორდენი
რესურსები ინტერნეტში
დაბადებული 13 ნოემბერი
დაბადებული 1946
ხულოს მუნიციპალიტეტში დაბადებულები
გარდაცვლილი 4 ოქტომბერი
გარდაცვლილი 2023
თბილისის სახელმწიფო უნივერსიტეტის კურსდამთავრებულები
ქართველი ფილოსოფოსები
ფილოსოფიის დოქტორები
ქართველი პროფესორები
საქართველოს V მოწვევის პარლამენტის წევრები
საქართველოს VIII მოწვევის პარლამენტის წევრები
აჭარის ავტონომიური რესპუბლიკის უმაღლესი საბჭოს თავმჯდომარეები
საქართველოს ღირსების ორდენის კავალრები
საქართველოს სახელმწიფო პრემიის ლაურეატები
ვახტანგ გორგასლის I ხარისხის ორდენის კავალრები
ბრწყინვალების საპრეზიდენტო ორდენის კავალრები
საქართველოს ეროვნული პრემიის ლაურეატები
მიხეილ
გარდ-დე-ბორდონი

გარდ-დე-ბორდონი — მთა პენინის ალპებში, შვეიცარიაში. მდებარეობს ცინალის ხეობის აღმოსავლეთით, სოფელ ცინალის თავზე. სიმაღლე 3 310 მეტრი.
რესურსები ინტერნეტში
Hikr: Tourenberichte auf die Garde de Bordon
ალპები
შვეიცარიის მთები
ერკინისის ციხე

ერკინისის ციხე — ციხესიმაგრე ისტორიული ტაოს და კლარჯეთის საზღვარზე, კლარჯეთის პროვინციის, თუხარისის ტერიტორიაზე.
შესწავლის ისტორია
ბუბა კუდავა ერკნისის ციხეს მიიჩნევს ციხე-ქალაქ თუხარისად. თუმცა არც იმას გამორიცხავს, რომ ხოდის ხეობაშიც შეიძლება მისი ძებნა, რადგან ციხე იქაც არის და ბერთას სახარების მინაწერი სწორედ ხოდის ხეობის ტოპონიმებს იხსენიებს. მისი აზრით, შესაძლოა გარკვეულ პერიოდში მოხდა ადმინისტრაციული ცენტრის გადატანა ერკინისიდან ხოდის ხეობაში.
ერკინისის ძველ თუხარისთან გაიგივების სასარგებლო მონაცემებია: მეგალითური ნაქალაქარის არსებობა ციხის დაბლა, აქ გადიოდა შუა საუკუნეების უმნიშვნელოვანესი გზები (იშხნის, ოხურის, ტაოსკარის ხევებიდან), მდ. ჭოროხიდან არ არის დაშორებული დიდი მანძილით, აქ მდებარეობს ადრეშუასაუკუნეების ეკლესია. თანამედროვე ართვინის რაიონის სოფელ დიქმენლის სამხრეთ-დასავლეთით 3 კმ-ზე მდ. ხოდისწყლის ჭოროხთან შესართავიდან 1,2 კმ-ზე, მდინარე ჭოროხის მარჯვენ ნაპირზე, კლდოვანი მთის თავზე შემორჩნილია ციხის ფრაგმენტები. ციხე ძლიერაა დაზიანებული, შემორჩნილია რამდენიმე ნაგებობის კედლის ფრაგმენტები.
ერკინისის ციხე სტრატეგიული მდებარეობით გამოირჩევა, ის კლარჯეთის პროვინცია თუხარისის გზებს აკონტროლებს.
ტოპონიმი
ტოპონიმი ერკინისი „რკინისას“ ნიშნავს სავარაუდოდ ამ რეგიონისთვის დამახასიათებელი ლითონების, მათ შორის რკინის წიაღისეულის სიმრავლეს შეიძლება უკავშირდებოდეს. ერკინისის პირდაპირ თარგმანს უნდა წარმოადგენდეს მიმდებარე დაბის თნამედროვე სახელწოდება - დემირკენტი.
ლიტერატურა
ტაო-კლარჯეთის ციხე-სიმაგრეები ტ. 2, თბ. 2020 ISBN 978-9941-9738-1-9
სქოლიო
თურქეთის ციხესიმაგრეები
El Oro District

El Oro District is one of the seven districts of the province Antabamba in Peru.
Ethnic groups
The people in the district are mainly indigenous citizens of Quechua descent. Quechua is the language which the majority of the population (79.88%) learnt to speak in childhood, 19.92% of the residents started speaking using the Spanish language (2007 Peru Census).
See also
Suntur
References
Districts of the Antabamba Province
Districts of the Apurímac Region
Lasioglossum gulare

Lasioglossum gulare — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1904 წელს.
იხილეთ აგრეთვე
Lasioglossum-ის სახეობების სია
სქოლიო
gulare
Aviasales

Aviasales — მოგზაურობის მეტაძიების რუსული პლატფორმა, რომლის ყოველთვიური აუდიტორია 15 მილიონ მომხმარებელს აღემატება. Aviasales არ ყიდის ავიაბილეთებს, არამედ გადაამისამართებს მომხმარებლებს ავიაკომპანიებისა და ონლაინ ტურისტული აგენტების ვებსაიტებზე. კომპანია დაარსდა ჰონგ-კონგში 2011 წლის აგვისტოში, როგორც „Go Travel Un Limited“. სათაო ოფისი მდებარეობს კუნძულ ფუკეტზე (ტაილანდი). 2019 წელს Skift-მა Aviasales 25 ყველაზე პერსპექტიულ სამოგზაურო სტარტაპს შორის დაასახელა.
ისტორია
Aviasales გაჩნდა 2007 წელს, როგორც პირადი ბლოგი იაფი ავიაბილეთის შესახებ. 2008 წელს Aviasales ტურისტულ სერვისად იქცა. 2012 წლისთვის ყოველთვიური აქტიური მომხმარებლების რაოდენობამ 2 მილიონს გადააჭარბა.
2019 წელს, ავიასეილსმა Booking.com-თან სტრატეგიული პარტნიორობა გამოაცხადა. 2020 წელს, Covid 19-ის პანდემიაზე სწრაფი რეაგირების ფარგლებში, კომპანიამ თანამშრომლებისთვის შემოიღო პოლიტიკა „დისტანციური მუშაობა უპირველეს ყოვლისა“.
სამიზნე ბაზრები
2023 წლის დასაწყისში სერვისი საქართველოში ამოქმედდა. დღეისთვის, ავიასეილსი საქართველოში მოქმედი 700-ზე მეტი ავიაკომპანიის და ონლაინ-ტურისტული სააგენტოს შეთავაზებებს ადარებს ერთმანეთს. 2019 წლიდან, კომპანია ყირგიზეთის, უზბეკეთის, აზერბაიჯანის, ბელარუსისა და უკრაინის ბაზრებზე შევიდა, ყაზახეთში კომპანიამ სერვისი ერთი წლით ადრე აამოქმედა. ახალ რეგიონებში ჯავშნების რაოდენობამ 11-ჯერ იმატა, ხოლო კომპანიის შემოსავალი 40%-ით გაიზარდა. ამჟამად, Aviasales ოპერირებს აღმოსავლეთ ევროპის 15 ქვეყანაში, დსთ-ში, აზიასა და აშშ-ში.
საქონელი და მომსახურება
ავიასეილსის მობილური აპლიკაცია iOS-ისთვის 2012 წლის მაისში ამოქმედდა.
შემდეგ წელს კომპანიამ Android-ისთვის გამოუშვა მობილური აპლიკაციის ვერსია.
2013 წელს სერვისმა წარადგინა ინტერაქტიული რუკა, რომელიც მომხმარებლებს ყველაზე იაფი ავიაბილეთების მოძებნაში ეხმარება.
2016 წლის ივლისში ავიასეილსმა ჩეთბოტი გამოუშვა ისეთი მესენჯერებისთვის, როგორებიცაა: Slack, Facebook, Viber და Telegram.
ჩეთბოტი მომხმარებლებს საშუალებას აძლევს, აირჩიონ გამგზავრებისა და დანიშნულების ქალაქები, მოგზაურობის თვე და ხანგრძლივობა და, ასევე, მომხმარებლებს ინფორმაციას აწვდის ბილეთებზე ფასების ზრდისა და შემცირების შესახებ.
2017 წელს ავიასეილსმა „ბარგის შერჩევის“ ფუნქცია აამოქმედა და პირველი კომპანია გახდა მეტასაძიებო პლაფორმებს შორის, რომელმაც ეს მომსახურება შესთავაზა მომხმარებლებს. ბარგის გადატანის წესები მითითებულია თითოეული ინდივიდუალური ბილეთისთვის და მომხმარებლებს შეუძლიათ, მოძებნონ და აირჩიონ ტარიფები რეგისტრირებული ბარგის ან მის გარეშე.
სქოლიო
საძიებო სისტემები
2007 წელს დაარსებული საიტები
დიმიტრი ნამგალაძე

დიმიტრი ნამგალაძე (დ. 1 ივნისი, 1904, აბანოეთი — გ. 3 ივლისი, 1957) — ქართველი სამხედრო პირი, საბჭოთა არმიის გენერალ-მაიორი (1949).
ბიოლოგია
დიმიტრი ბაგრატის ძე ნამგალაძე დაიბადა სოფელ აბანოეთში. დაწყებითი განათლება ამბროლაურის სკოლაში მიიღო, შემდეგ ქუთაისში ტექნიკუმი დაამთავრა და სწავლა თბილისში განაგრძო. 1924 წელს წარჩინებით დაამთავრა ქართული გაერთიანებული სამხედრო სკოლა და მაშინვე დაინიშნა მესამე მსროლელ პოლკში ოცეულის მეთაურად. ორ წელიწადში იმავე პოლკში ასეულის მეთაურის თანამდებობაზე დააწინაურეს, 1929 წელს კი პოლკის უმცროს მეთაურთა სკოლის უფროსის პოსტი დაიკავა. 1932-1936 წლებში დ. ნამგალაძე სწავლობდა ჟუკოვსკის სახელობის სამხედრო-საჰაერო ძალების აკადემიაში, საზღვაო განხრით, რომელიც 1936 წელს პირველი ხარისხის დიპლომითა და მაიორის წოდებით დაამთავრა. იმავე წელს დაინიშნა სევასტოპოლის შავი ზღვის ფლოტის შტაბში დაზვერვის უფროსის მოადგილედ, ორი წლის შემდეგ კი ის ამ სამსახურის უფროსი გახდა. 1940 წელს დ. ნამგალაძეს პოდპოლკოვნიკის წოდება მიენიჭა.
მეორე მსოფლიო ომის დროს, 1941-1945 წლებში დ. ნამგალაძე მონაწილეობდა ოდესისა და სევასტოპოლის დაცვაში, ქერჩ-ფეოდოსიის სადესანტო ოპერაციაში, მისხაკოს რაიონში — „მცირე მიწაზე“ პირველი სადესანტო რაზმების გადასხმაში. 1943 წლის მაისში მიენიჭა პოლკოვნიკის, ხოლო, 1949 წელს გენერალ-მაიორის წოდება. 1956 წელს ავადმყოფობის გამო თადარიგში გავიდა. სამხედრო კარიერის მანძილზე მიღებული აქვს სახელმწიფო ჯილდოები, ლენინის ორდენი, წითელი დროშის სამი, სამამულო ომის პირველი ხარისხის, ნახიმოვის მეორე ხარისხის ორდენები და ხუთი მედალი, აგრეთვე, საზღვარგარეთის ქვეყნების რამდენიმე ორდენი. დ. ნამგალაძე გარდაიცვალა 1957 წლის 3 ივლისს, სევასტოპოლში. დაკრძალულია იქვე, კომუნართა სასაფლაოზე.
ლიტერატურა
ქართული საბჭოთა ენციკლოპედია: ტ.7 თბ., 1984. გვ.307
ყურაშვილი, გიორგი. დიმიტრი გიორგის ძე ნამგალაძე : გენერალ-მაიორი // სამშობლოს ერთგული შვილები / გიორგი ყურაშვილი. თბ., 1965. გვ. 200-204
რესურსები ინტერნეტში
ქართველი ემიგრანტები
დაბადებული 1 ივნისი
დაბადებული 1904
გარდაცვლილი 3 ივლისი
გარდაცვლილი 1957
ქართველი სამხედრო მოღვაწეები
ქართველები მეორე მსოფლიო ომში
See-Saw (სიმღერა)

See-Saw (სიმღერა)
„See-Saw“ — მეექვსე სიმღერა ინგლისური პროგრესული როკ-ჯგუფ პინკ ფლოიდის მეორე სტუდიური ალბომიდან A Saucerful of Secrets (1968).
მუსიკა
ეს არის პინკ ფლოიდის მესამე სიმღერა, დაწერილი მთლიანად რიჩარდ რაიტის მიერ და ალბომზე რიგით მეორე, რომელშიც რაიტის წამყვანი ვოკალი ჟღერს. ჩაწერის აღრიცხვის ფურცელზე იგი მითითებულია, როგორც „ყველაზე მოსაწყენი სიმღერა, რაც მომისმენია, ტაქტი 2“. სიმღერაში გიტარაზე ჟღერს დევიდ გილმორის wah-wah პედალი. როგორც ცნობილია, სიმღერაში სიდ ბარეტი უკრავს (ისევე როგორც ალბომში A Saucerful of Secrets შეტანილ რიჩარდ რაიტის კიდევ ერთ საავტორო ნომერში, „Remember a Day“).
კონცერტებზე სიმღერა არასოდეს შესრულებულა.
პერსონალი
რიჩარდ რაიტი – Farfisa-ს ორგანი, ქსილოფონი, მელოტრონი, ვოკალი
დევიდ გილმორი – აკუსტიკური გიტარა
როჯერ უოტერსი – ბას-გიტარა
ნიკ მეისონი – დასარტყმელი საკრავები, პერკუსია
სქოლიო
პინკ ფლოიდის სიმღერები
1968 წლის სიმღერები
აგლაია

აგლაია — ერთ-ერთი ქარიტთაგანი, ზევსისა და ევრინომას ქალიშვილი, ნერევსის დედა. ჰესიოდეს „თეოგონიაში“ — ჰეფესტოსის ცოლი. ჰეპესტოს უშვა 4 ქალიშვილი. ზოგიერთ ავტორის მიხედვით — ჰეპესტოს მეორე ცოლი, რომელიც ჰეპესტოს გაჰყვა აფროდიტესთან დაშორების შემდეგ.
ლიტერატურა
Grimal, Pierre, The Dictionary of Classical Mythology, Wiley-Blackwell, 1996, . "Charites" p. 99
რესურსები ინტერნეტში
ბერძნული მითოლოგია
ბერძნული ქალღმერთები
ნიმფები
ზევსის შვილები
ტენსა

ტენსა — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.600 მეტრზე. 2005 წლის მონაცემებით, მოსახლეობა 4 513 ადამიანს შეადგენდა, სიმჭიდროვე 88.49 ადამიანი კმ²-ზე. ფართობი 51 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ბოიაკის დეპარტამენტის მუნიციპალიტეტები და ქალაქები
ნატალური ასტროლოგია

ნატალური ასტროლოგია („დაბადება“), გენეტლიალოგია (ბერძნ. genethlialogia - "ჰოროსკოპების შედგენა, ბედის წინასწარმეტყველება), გენეტლიალური ასტროლოგია, გენიტურალური ასტროლოგია (ლათ. genitura - "მნათობების განლაგება დაბადებისას"), დაბადების ასტროლოგია - ასტროლოგიის სფეროა, რომელიც დაბადების მონაცემების (თარიღი, დრო, ადგილმდებარეობა) და ნატალური რუკის შედგენის საფუძველზე, შეისწავლის ადამიანების ფსიქოლოგიურ თავისებურებებს, მიდრეკილებებს, ინტერესებს, ცხოვრებისეულ გარემოებებს და ა.შ. ნატალურ ასტროლოგიას შეიძლება შევხვდეთ ინდურ, ჩინურ და დასავლურ ასტროლოგიურ ტრადიციებში.
ჰოროსკოპულ ასტროლოგიაში პიროვნების ხასიათი განისაზღვრება კონკრეტული პიროვნებისთვის ჰოროსკოპის, ან დაბადების რუკის შედგენის მიხედვით, რომელიც მოიცავს მზის, მთვარის, პლანეტების, ასცენდენტების, შუასკნელის და მათ შორის კუთხეების ან ასპექტების განლაგებას.
ნატალური ასტროლოგიის მთავარი თავისებურება, პრინციპში, ასტროლოგიური ფაქტორების გამოვლინებათა სტატიკურ შესწავლას ითვალისწინებს (დაბადების წამი, საერთოდ, დაბადებულის თავისებურებებს გულისხმობს), ხოლო პოტენციის რეალიზების საკითხს, რომელსაც ნატალური რუკა მოიცავს, ასტროლოგიის სხვა სფეროები შეისწავლის (დროში განვითარებას სწავლობს პროგნოზული მეთოდები, სივრცობრივ ცვლილებებს შეისწავლის ასტროლოკალურობის მეთოდიკები; გარემოში ციკლური ცვლილებების შესწავლა მუნდანური ასტროლოგიის საგანია).
ზოგჯერ ტერმინი "ნატალური ასტროლოგია" ადამიანისგან განსხვავებული სხვა ობიექტების დაბადების რუკათა აგებასა და შესწავლაზე ვრცელდება (ცხოველთა, შენობების, ორგანიზაციის და ა.შ.).
ასტროლოგია